## REPUBLIKA HRVATSKA

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 024-03/23-02/2

URBROJ: 2182-03-02-23-2

Skradin, 12. rujna 2023.g.

Na temelju članaka 34. i 51. Statuta Grada Skradina („Službeni vjesnik Šibensko-kninske županije“, broj 3/21, 15/22), a u svezi članka 35. b. Zakona o lokalnoj i područnoj (regionalnoj) samoupravi („N.N“ broj 19/13-pročišćeni tekst, 123/17, 98/19 i 144/20), Gradsko vijeće Grada Skradina, na 17. sjednici, od 12. rujna 2023.g., donosi

**Z A K L J U Č A K**

**o primanju na znanje Izvješća o radu gradonačelnika**

**Grada Skradina za razdoblje 01.01. 2023.g.-30.06. 2023.g.**

1. Gradsko vijeće Grada Skradina prima na znanje Izvješće o radu gradonačelnika

Grada Skradina za razdoblje 01.01. 2023.g.-30.06 2023.g.

1. Ovaj Zaključak stupa na snagu danom donošenja, a objavit će se na Oglasnoj

ploči Grada Skradina i web stranici Grada.

**PREDSJEDNICA**

Nadija Zorica, v.r.

**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 024-03/23-02/1

URBROJ: 2182-03-01-2-3

Skradin, 29. kolovoza 2023.g.

**GRADSKOM VIJEĆU GRADA SKRADINA**

**PREDMET: Izvješće o radu gradonačelnika Grada Skradina za razdoblje**

**01.01. 2023.g.-30.06. 2023.g.**

* **daje se**

Sukladno čl. 35. b. Zakona o lokalnoj i područnoj (regionalnoj) samoupravi („N.N“

broj 19/13-pročišćeni tekst, 137/15, 123/17, 98/19 i 144/20), Gradonačelnik dva puta godišnje podnosi predstavničkom tijelu polugodišnja izvješća o svom radu.

Sukladno članku 51. Statuta Grada Skradina („Službeni vjesnik Šibensko-kninske županije“, broj 3/21, 15/22 ) utvrđeno je kako Gradonačelnik dva puta godišnje podnosi polugodišnje izvješće o svom radu i to do 31. ožujka tekuće godine za razdoblje srpanj-prosinac prethodne godine i do 30. rujna za razdoblje siječanj-lipanj tekuće godine.

Gradonačelnik je izvršno tijelo i odgovoran je za zakonitost rada i usmjeravanje rada upravnih tijela u obavljanju poslova iz samoupravnog djelokruga Grada, te nadzire njihov rad.

Gradonačelnik u okviru svoje nadležnosti propisane Zakonom i Statutom priprema prijedloge općih akata, izvršava i osigurava izvršavanje općih akata Gradskog vijeća, upravlja nekretninama, pokretninama i imovinskim pravima u vlasništvu Grada sukladno odredbama Statuta, te obavlja i druge poslove koji su mu stavljeni u nadležnost zakonom, drugim propisom, Statutom ili drugim aktom.

U razdoblju siječanj-lipanj 2023.g. održane su 3 (tri) sjednice Gradskog vijeća Grada Skradina za mandatno razdoblje 2021.g.-2025.g. na kojima je gradonačelnik podnio zakonom propisana izvješća, te predložio donošenje općih i pojedinačnih akata.

U nastavku prikazana su postupanja gradonačelnika Grada Skradina iz pojedinih područja u okviru njegove nadležnosti, za vremensko razdoblje 01. siječnja 2023.g. – 30. lipnja 2023.g.:

■ **IZVOĐENJE GRAĐEVINSKIH RADOVA:**

- poslana prijava MRRFEU kroz program PORLZ za uređenje nerazvrstanih sredstava na

području Grada Skradina za 2023.g.

- završeno uređenje LC u Dubravicama (izgradnja javne rasvjete)

- završeno uređenje stepenica u ulici don Mate Klarića

- odobrena sredstva Ministarstva prostornoga uređenja, graditeljstva i državne imovine za

sufinanciranje projekata gradova i općina za poticanje razvoja komunalnog gospodarstva i

ujednačavanje komunalnog standarda u 2023.g.

**-** završena izrada AB bankine put Skorići

- nabavljena bina za Skradinsko kulturno ljeto

- ugovoreni radovi na uređenju staze Put Vidikovca III faza

- izvršena prijava projekta „Centar aktivnog turizma“ na NPOO natječaj

-2-

■ **PROJEKTNA I PLANSKA DOKUMENTACIJA**

* u tijeku ishodovanje građevinske dozvole za sanitarno-fekalnu kanalizaciju prema plaži i ELEMES-u
* predan zahtjev za ishodovanje građevinske dozvole uređenja tvrđave Turina
* u tijeku izrada projektne dokumentacije „rekonstrukcija ceste Skradin-Skorići“
* predan zahtjev za ishodovanje građevinske dozvole za Boćarski dom u Ićevu i čeka se dozvola
* ishodovana građevinska dozvola za veslački hangar
* izrada projektne dokumentacije ceste Laškovica-Ićevo (čeka se lokacijska dozvola)
* u tijeku izrada Izmjena i dopuna UPU-a Skradin i PPUG-a Skradin
* ishodovana lokacijska dozvola, te predan zahtjev za građevinsku dozvolu za izgradnju prometnice SRZ Dubravice,

**-** u tijeku ishodovanje lokacijske dozvole za izgradnju sportskog igrališta s pratećim objektom

SRZ Dubravice

- izrađen projekt dogradnje groblja sv. Jeronima u Skradinu

**■ KULTURA**

* priprema organizacije Kulturnog ljeta Skradin 2023.g.
* donacije kulturnim udrugama

**■ ŠPORT I ŠPORTSKA DOGAĐANJA**

* donacije športskim udrugama
* sudjelovanje u organizaciji sportskih manifestacija

**■ SOCIJALNI PROGRAM**

* realizacija Ugovora o dodjeli bespovratnih sredstava za projekte koji se financiraju iz Europskog socijalnog fonda radi provedbe i realizacije projekta „Zaželi-Program zapošljavanja žena – faza III“
* sukladno Odluci o socijalnoj skrbi („Službeni vjesnik Šibensko-kninske županije“, broj 15/23) dodijeljene su:

■ jednokratne novčane pomoći za opremanje novorođenčadi i to:

• 3 za prvorođeno dijete

• 2 za drugo novorođeno dijete

• 1 za trećerođeno (i više) dijete

**■** jednokratne financijske pomoći na zahtjev udruga, te ostalih fizičkih i pravnih osoba

■ jednokratne financijske pomoći za izvanredne situacije obiteljima lošijeg materijalnog stanja

* sufinanciranje 15% iznosa mjesečne autobusne karte za srednjoškolce.

*Financijski pokazatelji prikazani su u financijskim dokumentima koje donosi i usvaja Gradsko vijeće Grada Skradina (Proračun Grada Skradina, Polugodišnji izvještaj o izvršenju Proračuna, Godišnji izvještaj o izvršenju Proračuna Grada Skradina, Programi iz područja komunalnog gospodarstva, kulture, športa, te socijalni programi).*

**GRADONAČELNIK**

mr.sc. Antonijo Brajković, v.r.